Bacteria 21 



ind igennem Bælgplantens Rodhaar, fremtræder som Snyltere i 

 denne. 



Pathogene Bakterier. Der kendes flere Eksempler paa 

 Sygdomme hos Planter fremkaldte af Bakterier; i alle nærmere 

 undersøgte Tilfælde trænger Bakterierne kun ind gennem Saar. 

 Saaledes kan Knoldforraadnelse hos Kartofler fremkaldes af for- 

 skellige Bakterier, bl. a. Smørsyrebakterier, som bevirker, at Kar- 

 toflernes Indre omdannes til en grødet stinkende Masse. Derimod 

 synes den smitsomme „Mosaiksygdom" hos Tobaksplanten ikke 

 at skyldes Bakterier eller andre Organismer men sandsynligvis et 

 Enzym. 



Adskillige Bakterier er i Stand til at fremkalde Sygdomme 

 hos Mennesker og Dyr, men de er i forskellig Grad tilpassede 

 til den parasitiske Levevis. I Menneskets Mundhule lever en hel 

 Del forskellige Bakterier, som lever saprofytisk af Madresterne; 

 men ved deres Virksomhed, særlig ved Mælkesyredannelse, an- 

 gribes Tænderne, idet Kalken i Emaillen paa enkelte Steder op- 

 løses, andre Bakterier trænger ind og bevirker under fortsat Syre- 

 dannelse, at Tanden bliver hul. Endvidere lever der mange Bakte- 

 rier paa Menneskets Hud, i dets Luftveje og Tarmkanal, som 

 ialfald under almindelige Forhold ikke er pathogene; blandt de 

 talrige Tarmbakterier maa særlig fremhæves den normalt tilstede- 

 værende Bacterium coli, der dog kan fremkalde forskellige Syg- 

 domme. Micrococcus (Staphylococcus) pyogenes forekommer al- 

 mindelig paa Menneskets Hud og fremkalder lejlighedsvis Fu- 

 runkler o. a. Forboldningsprocesser men forekommer forøvrigt 

 almindeligt i Naturen, f. Eks. i Vand, Jord, Støv o. s. v.; den er 

 altsaa fakultativ parasitisk. Det samme er Tilfældet med Bacillus 

 Tetani, der forekommer almindeligt i Pattedyrekskrementer og 

 dermed inficeret Jord. Overført i Saar kan den fremkalde Stiv- 

 krampe (Tetanus) hos Mennesker og forskellige Pattedyr; den 

 vokser her kun i Saaret men udskiller en meget stærk Gift, som 

 kan virke dræbende. Ogsaa andre af de for Mennesker og varm- 

 blodede Dyr pathogene Bakterier kan leve udenfor disse Orga- 

 nismer, saaledes Miltbrandbakterien, Bac. anthracis, en sporedan- 

 nende Stav, der ligner Høbakterien, men er ubevægelig; den 

 danner dog ikke Sporer i Værtorganismen, men i Ekskrementer 

 og i Jord, hvor den synes at kunne leve som Saprofyt. Den var 

 den første Bakterie, der blev erkendt som pathogen (Davaine, 

 R. Koch). Tyfusbakterien (Bact. typhi), der i høj Grad ligner 



